text: Politiet: Mangler du din skildpadde?
  16 august 2017 kl. 19.37
  Politiet efterlyser ejeren til en skildpadde, der er fundet nær Tønder. 
  Hvis du er ejeren af en skildpadde, så skal du måske lige tjekke en ekstra gang, om den er der, hvor den plejer. 
  Politiet oplyser nemlig på Twitter, at der er fundet en skildpadde. 
  Det er ikke lige hver dag, at man finder en skildpadde i den danske natur, men det var altså tilfældet, da en person nær Tønder pludselig stødte på en skildpadde. 
  I følge politiet er der tale om en græsk landskildpadde, som er blevet fundet og opdaget af en borger i Tønder.
  Nu efterlyser politiet ejeren af skildpadden, så hvis du savner et dyr med skjold og fire ben, så kan du kontakte Syd- og Sønderjyllands Politi på 114.
  
  